
Exp. 62/2025


Extracte de la resolució de 1 d’abril de 2025 de l’Ajuntament de Polinyà de la convocatòria per a l’atorgament de subvencions per concurrència competitiva per a la concessió de subvencions destinades a les entitats esportives del municipi per a l’any 2025.

Primer. Beneficiaris:

Entitats Esportives i Associacions sense finalitat de lucre del municipi que desenvolupin activitats esportives i projectes durant l’any 2025.

Segon. Objecte: 

Convocatòria de subvencions per donar suport econòmic a les entitats esportives i associacions sense finalitat de lucre del municipi per la realització d’activitats esportives o projectes del seu àmbit durant l’any 2025. 

Tercer. Bases reguladores:

Acord de Ple de data 10 de juliol de 2019 on s’aproven inicialment les Bases Reguladores per a l’atorgament de subvencions destinades a les entitats esportives del municipi per la realització d’activitats esportives que atorga la Regidoria d’Esports de l’Ajuntament de Polinyà, publicades al BOP del 18 de juliol del 2019 i la seva modificació aprovades al Ple de data 15 d’abril de 2020 i publicades al BOP del dia 4 de juny de 2020.

Quart. Quantia: 

El crèdit disponible per aquesta convocatòria és de 46.000,00 euros.

Cinquè. Termini de presentació de sol·licituds. 

Començarà el dia 7 d’abril de 2025 i finalitzarà el dia 5 de maig de 2025. El termini d’execució de les activitats serà des de l’1 de gener al 31 de desembre  de 2025, i el termini màxim de presentació de la justificació serà el dia 31 de març de 2026.

Sisè. Altres dades. 

Per la concessió dels ajuts es  tindran en compte una sèrie de criteris exposats a les bases (Annex 2).
La forma de pagament serà d’un primer lliurament del 80% de l’import atorgat i la resta, un cop justificada totes les despeses. 

Polinyà, a 1 d’abrl de 2025 
L’Alcalde de l’Ajuntament de Polinyà, Javier Silva Pérez.

